**УСЛОВНЕ РЕЧЕНИЦЕ**

Да бисте освојили награду на игри на срећу, шта је неопходно да урадите? Који УСЛОВ треба да испуните?

1. Прочитај следећу реченицу и подвуци зависну реченицу која је услов за вршење радње у зависносложеној:

Када би се само потрудио, све би одмах решио.

Ако ти је љубав часна, јави ми се сутра.

Одговор:

**Када** би се само потрудио, све би одмах решио.

**Ако** ти је љубав часна, јави ми се сутра.

 Исказује се оно што треба испунити

У условним реченицама: да би се нешто остварило

 Од чега нешто зависи

**Условне реченице исказују УСЛОВ вршења радње у зависносложеној реченици. Употребљавају се у служби ПРИЛОШКЕ ОДРЕДБЕ ЗА УЗРОК.**

Условне реченице почињу зависним везницима: **АКО, КАД, ДА, УКОЛИКО и речцом ЛИ**

ПРИМЕРИ:

**Ако** пожуриш, стићи ћеш на почетак утакмице.

Успећеш **уколико** ти Јован покаже пречицу до пећине.

**Да** хоћеш, и ти би то научио.

**Да** су слушали баку, понели би топлију одећу.

**Кад** би смела, сигурно би ти рекла.

Преобукли су се **не би ли** је збунили.

**ИНТЕРПУНКЦИЈА:**

Када су реченице у инверзији (на првом месту зависна – условна реченица, а на другом главна), одвајају се запетом.

ВЕЖБАЊЕ:

1. Подвуци условне реченице у следећим примерима:

Да га нисам видео, веровао бих теби.

Ако будеш ишао у Беч, донеси ми „моцарт“ кугле.

1. Одреди службу зависне реченице у следећем примеру:

Да ниси дошао на време, не би је ни видео.

1. Која врста зависних реченица почиње везником КАД и ДА?